Alex Hepburn
D Alex Hepburn (* 25. Dezämber 1986 z London) isch e britischi Sängere und Songwritere. Iire Stil bewegt sich zwüsche Blues, Rock und Soul. Iiri Stimm wird vilmol mit dere vo dr Janis Joplin vergliche.

Biografii 
D Alex Hepburn het schottischi Eltere, isch z London uf d Wält choo und het e baar Joor in Südfrankriich gläbt. Si isch mit Muusigvideos im Internet bekannt worde.

2011 isch sie im Vorbrogramm vom Bruno Mars ufdräte. Im Novämber 2012 isch iir Single Under erschiine, am 12. April 2013 iir Debüalbum Together Alone. Bäidi si bsundrigs im franzöösischsproochige Ruum (Frankriich, Belgie, Schwiz) erfolgriich gsi.

In Dütschland isch s Album Together Alone am 14. Juni 2013 uusechoo.

D Alex Hepburn zelt dr Jimi Hendrix, dr Jeff Buckley, d Etta James und d Billie Holiday zu iire Vorbilder.

Diskografii

Album 
 2013: Together Alone

Singles 
 2012: Pain Is (EP)
 2012: Under

Kwelle

Weblingg 
 Website vo dr Alex Hepburn (änglisch)
 Dütschi Übersetzig vo "Under" im hr3-Popdolmetscher

Singer-Songwriter
Soul
Bluessänger
Vokalist
Britische Musiker
Brit
Frau